2) દીકરી પરણીને સાસરે આવે ત્યારે સાસરી વાળા એ જાણે મશીન હોય એ રીતે વર્તન કરે છે. જાણે સ્વિચ દબાવી અને હવે સાસરીનું ફોરમેટ એના દિમાગ માં ફિટ થઇ ગયું જાણે. પરણ્યાની બીજી સવારથી છોકરીએ સાસરી વાળના થઇ જવાનું. એવું કેમનું થાય? એને સહકાર આપો સમય આપો. એને પણ તમારી સાથે ભળવું જ છે અને એટલે જ એને લગ્ન કર્યા તમારા સંતાન સાથે પણ હવે એને ભળવામાં મદદ કરવાનો તમારો વારો છે. એની પાસેથી સહકાર ની અપેક્ષા રાખવી એટલી જ યોગ્ય છે જેટલો એને સહકાર આપવામાં તમે માનો. અને વળી એવું ના હોય કે હું તો આવીને બીજા જ દિવસે કે આટલા જ દિવસમાં બધું શીખી ગઈ હતી. હશે તમે જલ્દી શીખી ગયા હશો પણ એટલે સામેવાળું પણ એટલું જ જલ્દી શીખી જાય એ જરૂરી નથી. બની શકે કે એને સમય લાગે. તો એને સમય લેવા દો. એમ પણ ઉતાવળે આંબા ના પાકે, બાવળ જ પાકે. તો સમય આપો, સહકાર આપો શીખી જશે અને દૂધમાં સાકરની જેમ ભળી પણ જશે. જેટલું તમને લોકો ને એ સમજી જાય એવી તમે આશા રાખો છો એટલી જ એની પસંદ નાપસંદ ને તમે સમજો. ક્યારેક એમ જ એની રસોઈના વખાણ કરો. જુઓ એ બીજી વાર કેટલા ઉત્સાહ થી રસોઈ બનાવે છે. નાની નાની વાતો ઘણી વાર પ્રેમ વધારી દે છે.